SNN
لیژنەی رۆشنبیری و کۆمەڵگەی مەدەنی لەپەرلەمانی کوردستان پێشنیازە یاسای رێکخستنی میدیای ئەلکترۆنی رەتکردەوە.
لە راگەیەنراوێکدا کە وێنەیەکی دراوە بە SNN لیژنەکە دەڵێت: "پێشنیازە یاسایەکە بە واژووی 53 پەرلەمانتار لە فراکسیۆنە جیاوازەکان ئاراستەی سەرۆکایەتی پەرلەمان کراوە".
راگەیەنراوەکە ئەوەشی خستۆتەڕوو "پێشنیازە یاسای رێکخستنی میدیای ئەلکترۆنی لە ھەرێمی کوردستان – عێراق پێشنیازە یاسای رێکخستنی میدیای ئەلکترۆنی پێشنیازە یاسای ھیچ فراکسیۆن و کەسێکی دیاریکراو نییە".
لیژنە پەرلهمانییەکە ئاماژەی بەوەشکردووە، "دوای ئەو تێبینیانەی سەبارەت بە ناوەڕۆکی پێشنیازە یاساکە گەیشتە لیژنەکەمان، لە رێکەوتی 17/8/2020 بڕیارماندا ناوەڕۆکی پێشنیازە یاساکە رەتبکەینەوە بەو شێوازەی ئێستا ھەیە".
بەگوێرەی ناوەڕۆکی راگەیەنراوەکە، لیژنە ئامادەکاریی دەکات بەوەی دوای پرس و راوێژ لەگەڵ پسپۆڕان و میدیاکاران و لایەنە پەیوەندیدارەکان، پێشنیازە یاساکە بە ناوەڕۆکێکی گونجاو ئامادە دەکەنەوە کە تێکھەڵکێشبێیت بەو سەرنج و تێبینیانەی لەلایەن پسپۆڕان و میدیاکارانەوە بۆ لێژنەکەمان ھاتووە.
هەواڵی زیاتر
هەواڵی زیاتر
زۆرترین بینراو
ئەرشیف
دەربارەی ئێمە
ئەرکمان پێدانی هەواڵی ڕاست و دروستە دەربارەی هەرێمی کوردستان و عێراق و ناوچەکە بە گشتی، لە ڕێگەی ستانداردەکانمانەوە هەوڵ بۆ باشترینەکان دەدەین.